laion/Wikipedia-Exotic huggingface dataset:
פסיקה (ריבית)

פסיקה היא מושג בהלכות ריבית. מהות המושג היא פסיקת מחיר של סחורה והעברת תשלום באופן מיידי ללא העברת הסחורה עצמה. מטרת הפסיקה היא קיבוע ערך הסחורה בזמן נתון ולא בזמן העברת הסחורה בפועל. מבואר במשנה בבא מציעא שבתנאים מסוימים מותר לפסוק על סחורה, אף שאינה קיימת עדיין או טרם הגיעה להישג ידו של המוכר, ואין בכך משום ריבית אף שהקונה קיבל סחורה במחיר מוזל, בעקבות כך ששילם מראש למוכר. המשנה כותבת שלצורך ההיתר צריך אחד מתוך שני תנאים: "יצא השער" ו"יש לו". תנאי אפשרי ראשון הוא שיצא השער: כלומר כבר יש לסחורה מחיר קבוע בשוק. במקרה כזה, אילו המוכר מעוניין, הוא יכול לקנות סחורה מהשוק ולמכור לקונה ובכך לסיים את מחויבותו. כל זמן שהמוכר לא עושה זאת, אפשר להניח שהוא רוצה למכור את הסחורה שלו, כך שהקונה לא מקבל רווח בעבור המתנת המעות. הגמרא כותבת שצריך שהשער יהיה שער קבוע. אם החפץ כבר קיים, מותר לקבל תשלום מראש על מנת להשאיר את מחיר הסחורה כמות שהוא. טעם ההיתר, הוא משום שנחשב כאילו הקונה קונה את החפץ מידית, היות שכבר ניתן למכור את החפץ. מבואר בגמרא שאין צורך שהחפץ יהיה קיים באופן מושלם אלא מספיק שהחפץ יהיה ניתן להשלמה על ידי המוכר, הכלל הוא שצריך שהחפץ יהיה מוכן לפחות תוך שתי פעולות של המוכר. אם החפץ מחוסר שלוש פעולות הרי זה נחשב כאילו אין למוכר את החפץ. כתבו רש"י ותוספות שטעם ההיתר הוא משום שהמוכר מחויב ללוקח לספק לו את הסחורה ואם לא יספק לו את הסחורה עובר במי שפרע על כן נחשב כאילו הלוקח כבר קנה את החפץ. ברשב"א כתב שיש שתי טעמים. אחד, שהקונה אינו מרוויח כלום, שהרי אילו היה רוצה, היה יכול הלקוח לקנות את כל הפירות בזמן הפסיקה ממישהו אחר. טעם נוסף כתב הרשב"א, שהרי יהמוכר גם יכול לקנות בשוק, ונחשב כאילו יש לו. אם פסקו על השער ובסופו של דבר, ירד המחיר ולא עלה, רבי יהודה אומר שאין הקונה מחויב לקבל את הפירות, אלא יכול לומר או תן לי מעותיי או תן לי פירות כפי השווי עתה רבנן אומרים שאם לא סיכמו אין הקונה יכול לדרוש את מעותיו כשירד המחיר, אך ניתן לסכם מראש שבמידה וירד המחיר יקבל הלוקח כמות פירות לפי השער של הפירעון ובמידה ויעלה המחיר יקבל הלוקח לפי השער של עתה, ואין בכך משום ריבית. הדינים בפסיקה דומים מאוד לדינים בהלוואת סאה בסאה, אם כי יש הבדלים מסוימים ביניהם. לדוגמה, בסאה בסאה, בשביל להתיר צריך שיהיה ללווה אפילו כנגד חלק מההלוואה, לעומת זאת, בפסיקה, צריך שיהיה למוכר סחורה כנגד כל המכירה. סאה בסאה חוזה עתידי הערך "פסיקה (ריבית)", באתר המכלול מידע על כללא דריביתא בקטלוג הספרייה הלאומית תלמוד בבלי, מסכת בבא מציעא, דף ע"ב, עמוד ב'
הדיוויזיה ה-131 (ורמאכט)

הדיוויזיה ה-131 (בגרמנית: 131. Infanterie-Division) הייתה דיוויזיית חיל רגלים של הורמאכט במלחמת העולם השנייה. דיוויזיית הרגלים ה-131 הוקמה ב-16 באוקטובר 1940, כחלק מגל הגיוס ה-11, בעיקר מתוך דיוויזיות אחרות - היא כללה חיילים מדיוויזיות הרגלים ה-31 וה-269, ופרשים מהדיוויזיה ה-19. הדיוויזיה השתתפה במבצע ברברוסה ונלחמה במהלך כל המלחמה בחזית המזרחית. בינואר 1945, הדיוויזיה נדחקה לתוך מה שנקרא כיס הייליגנבייל, והיא הושמדה במרץ 1945. היינריך מאייר-בורדורף (אוקטובר 1940–ינואר 1944) פרידריך ובר (ינואר–אוקטובר 1944) ורנר שולצה (אוקטובר 1944–ינואר 1945) אוברסט נוביץ (ינואר-אפריל 1945) הדיוויזיה ה-131 באתר lexikon-der-wehrmacht (בגרמנית)
נבחרת טאיוואן בכדורגל

נבחרת טאיוואן בכדורגל (בסינית: 中華台北男子足球代表隊) היא נבחרת הכדורגל הלאומית של טאיוואן. הנבחרת מנוהלת על ידי התאחדות הכדורגל של טאיפיי הסינית. התאחדות הכדורגל של טאיפיי הסינית הוקמה תחילה בסין בשנת 1924 בשם "התאחדות הכדורגל של סין". ההתאחדות העתיקה את מיקומה בשנת 1949 לאי טאיוואן לאחר מלחמת האזרחים הסינית. בשנת 1932 נכנסה לפיפ"א בשם כ"סין" והצטרפה לפיפ"א שנית בשנת 1954 כ"טאיוואן", מאוחר יותר כ"הרפובליקה הסינית" ולבסוף כ"טאיפי הסינית". הדירוג הנוכחי של נבחרת טאיוואן ברשימת הדירוג של פיפ"א, הוא המקום ה-166 בעולם, נכון ל-19 בספטמבר 2024; הניקוד הוא 991.34 – ירידה של נקודה אחת לעומת ניקוד קודם. דירוג השיא 121 נמדד לראשונה באפריל 2018, והדירוג הנמוך ביותר 191 נמדד לראשונה ביוני 2016. ההישג הגדול ביותר של הנבחרת הלאומית של טאיוואן היה ב-1960, כאשר הגיעה למקום השלישי בגביע אסיה כ"נבחרת טאיוואן". למרות זאת, כל שחקני ההרכב היו מהונג קונג מכיוון שהכבוד של השתתפות בנבחרת הונג קונג היה פחות מהשתתפות בנבחרת הטאיוואן. 1930 עד 1950 - לא נרשמה 1954 - פרשה 1958 - פרשה 1962 עד 1974 - לא נכנסה 1978 עד 1982 - לא העפילה 1986 - לא נכנסה 1990 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה 2006 - רבע גמר 2008 עד 2014 - לא העפילה 2003 עד 2015 - לא העפילה מדיה וקבצים בנושא נבחרת טאיוואן בכדורגל בוויקישיתוף אתר האינטרנט הרשמי של נבחרת טאיוואן בכדורגל (בסינית) דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
שלום פישר

יעקב שלום ("שולם") פישר (י"ד באייר תשי"ז, 14 במאי 1957 – ד' באייר תשפ"ב, 5 במאי 2022) היה איש עסקים חרדי ישראלי, בעל השליטה ברשת איקאה בישראל, מבעלי שופרסל והיו"ר שלה. נולד בירושלים, בנם של שמשון וחיה שרה פישר. אביו היה מבעלי "מלון ירושלים". בשנת 1969 נסע אביו לארצות הברית לחתונת בנו הבכור, אחיו הגדול של פישר, ובדרכו לחתונה לקה בשבץ ונפטר במקום. למד בישיבת ערלוי בירושלים, אצל הרב יוחנן סופר. נישא לאהובה לבית גליק. בתחילת דרכו החזיק במפעל הנרות "נר ציון", ולאחר מכן בחברת "פאלאס תעשיות" לכלים חד-פעמיים. בתחילת המאה ה-21 הכיר את מתיו ברונפמן, והשניים חברו לרכישת השליטה בריבוע כחול ורשת מגה, יחד עם דודי ויסמן ושרגא בירן. בינואר 2007 מכרו פישר וברונפמן את מניותיהם בריבוע כחול. בשנת 2005 רכשו פישר וברונפמן את זיכיון איקאה בישראל מרשת קו-אופ תמורת 38 מיליון דולר. בעלת הזיכיון, חברת "ליבנה צפוני", החזיקה אז סניף אחד בנתניה, ומאז ועד למועד פטירתו של פישר התרחבה לשבעה סניפים. הכנסות החברה מוערכות ב-1.7 מיליארד ש"ח בשנה. בשנת 2007 רכשו פישר וברונפמן את השליטה בחברת הנדל"ן הבורסאית "ישראלום נכסים", תמורת 108 מיליון ש"ח. במרץ 2007 רכשו פישר וברונפמן, באמצעות חברת "ישראלום נכסים" שבשליטתם, 19.8% ממניות שופרסל, והחזיקו בשליטה ברשת השיווק, יחד עם נוחי דנקנר. פישר שימש כיו"ר שופרסל במשותף עם רפי ביסקר. לאחר כעשור מכרו פישר וברונפמן את המניות בשופרסל. פישר תרם סכומי כסף גדולים למוסדות תורה וחסד וליתומים ואלמנות. הונו של פישר נאמד ביותר ממיליארד ש"ח. התגורר בבני ברק והיה אב לתשעה ילדים. אחיו הוא איש העסקים החב"די דוד פישר. נפטר בד' באייר תשפ"ב, לאחר מחלה קשה. הלווייתו נערכה בנתניה, בני ברק וירושלים, נקבר בהר המנוחות. הותיר אחריו חמישה בנים וארבע בנות. גולן חזני, שולם פישר, בעל השליטה באיקאה ישראל, מת בגיל 65, באתר כלכליסט, 5 במאי 2022 משה ויסברג, איש העסקים הרב שלום פישר ז"ל נפטר מהמחלה, באתר בחדרי חרדים, 5 במאי 2022 אבי שאולי, ברונפמן ופישר רוכשים השליטה בישראלום, באתר ynet, 1 בפברואר 2007 אביב לוי, ‏מתיו ברונפמן ושולם פישר יוצאים משופרסל לאחר עשור - ללא רווח, באתר גלובס, 20 בספטמבר 2016 עמירן דביר, ‏זה מה שלמדתי מאיש החסד שולם פישר ז"ל // עמירן דביר, באתר כיכר השבת, 13 במאי 2022 שימי שפר, ‏צפו: הלוויית הנגיד ואיש החסד ר' שלום פישר ע"ה, באתר כיכר השבת, 8 במאי 2022 שלום פישר באתר GRAVEZ
ריו גראנדה (סרט)

ריו גראנדה (באנגלית: Rio Grande) הוא מערבון רומנטי אמריקאי משנת 1950 בבימויו של ג'ון פורד, עם ג'ון וויין ומורין אוהרה בתפקידים הראשיים. זה הסרט השלישי ב"טרילוגיית פרשי המערבונים" של פורד-וויין, לאחר "מבצר האפאצ'ים" (1948) ו"היא ענדה סרט צהוב" (1949). הסרט היה מועמד לרשימת מאה שנים... עשרת הגדולים בקטגוריית מערבונים. ג'יימס קווין מקגינס היה מועמד לפרס גילדת הכותבים של אמריקה. שנת 1879, מבצר סטארק ליד נהר ריו גראנדה. המפקד הוא לוטננט קולונל קירבי יורק (ג'ון וויין) קצין ותיק עוד מימי מלחמת האזרחים האמריקאית. הוא מתמודד עם התקפות של האפאצ'ים שמוצאים מסתור במקסיקו וחוצים את הנהר מדי פעם לשם התקפות. קבוצה של טירונים מגיעה למבצר בהם ג'פרסון "ג'ף" יורק, בנו של המפקד. ג'ף נשר מאקדמית וסט פוינט לאחר שנכשל במתמטיקה. קירבי לא ראה אותו 15 שנים. בפגישה הראשונה שלהם הוא מבהיר לבנו שהוא יהיה חייל כשאר החיילים ללא משוא מנים כבנו של המפקד. על הטירונים ממונה סרגנט מייג'ור קוויקולן (ויקטור מקלגלן) שמאמן אותם בלחימה ובעיקר ברכיבה על סוסים. למבצר מגיעה גם קתלין יורק (מורין אוהרה), אשתו של קירבי אותה לא ראה 15 שנה. היא באה כדי לשחרר את בנה מהתחייבותו לחיל הפרשים של צבא ארצות הברית והיא גם מוכנה לשלם על כך 100 דולר. קירבי מסרב לחתום על הבקשה וכן גם ג'ף. סגן המרשל (גרנט ות'רס) מגיע למבצר כדי לעצור את הטוראי טראביס טייר (בן ג'ונסון) באשמת רצח. טייר גונב את סוסו של קירבי ובורח מהמבצר. אפאצ'ים תוקפים את המבצר גורמים נזק ונהדפים. קתלין מתעלפת באמצע ההתקפה. למקום מגיע גנרל פיליפ שרידן שמציע לקירבי להתקיף את האפאצ'ים בבסיסם במקסיקו. לשם כך עליו לחצות את נהר ריו גראנדה ואין לכך אישור משלטונות ארצות הברית. קירבי מקבל את הסיכון אך קודם עליו לפנות את הנשים והילדים למבצר פורט בליס. ג'ף נשלח עם חבריו לאבטח את השיירה. האנדיאנים מתקיפים אותם וחוטפים את הילדים למקסיקו. בדרך הם נפגשים עם הנמלט טייר שמודיע כי הוא חזר ממקסיקו וכי הילדים כלואים בכנסייה בתוך בסיס האינדיאנים. הוא מבקש עוד שני מתנדבים ולעזרתו מגיעים ג'ף יורק וטוראי סנדי בון (הארי קארי ג'ונ.) השלושה מצליחים להסתנן בלילה לכנסייה ולארגן את הילדים. האינדיאנים מתקרבים לכנסייה והשלושה פותחים עליהם באש. באותו זמן מסתער קירבי בראש לוחמיו על מחנה האינדיאנים ומתחולל קרב גדול שבסופו מובסים האינדיאנים והילדים נחלצים מסש אך קירבי נפצע קשה מחץ ומטופל על ידי הרופא ד"ר וילקינס (צ'יל וילס). לבסוף נערך במצבר מסדר ניצחון ובו מוענקים אותות הצטיינות מטעם נשיא ארצות הברית למספר לוחמים ובהם טוראי ג'ף יורק, בנם של קירבי וקתלין יורק. מדיה וקבצים בנושא ריו גראנדה בוויקישיתוף "ריו גראנדה", במסד הנתונים הקולנועיים IMDb (באנגלית) "ריו גראנדה", באתר נטפליקס "ריו גראנדה", באתר AllMovie (באנגלית) "ריו גראנדה", באתר Rotten Tomatoes (באנגלית) "ריו גראנדה", באתר Box Office Mojo (באנגלית) "ריו גראנדה", באתר אידיבי "ריו גראנדה", במסד הנתונים הקולנועיים KinoPoisk (ברוסית) ריו גראנדה, באתר TCM קדימון לריו גראנדה, באתר יוטיוב קדימון לריו גראאנדה, באתר יוטיוב רב-סמל קווינקנון מאמן את הטירונים, באתר יוטיוב שחרור הילדים השבויים, באתר יוטיוב
אוסקה (פירושונים)

האם התכוונתם ל... אוסקה – עיר ביפן אוסקה (מחוז) – מחוז ביפן אוסקה (הונגריה) – כפר בהונגריה נאומי אוסקה – טניסאית יפנית
Get on Your Feet

Get on Your Feet (בעברית: קום על רגלייך) הוא שיר של הזמרת הקובנית-אמריקאית גלוריה אסטפן אשר יצא כסינגל השני מתוך אלבום הבכורה שלה Cuts Both Ways ב-30 בספטמבר 1989 על ידי אפיק רקורדס ביפן, ארצות הברית ובריטניה. במהלך שנת 1990 הוא גם יצא בשאר אירופה. השיר נכתב על ידי חורחה קאסאס, קליי אוסטוולד וג'ון דיפריה והופק על ידי השניים הראשונים ואמיליו אסטפן. השיר נכלל גם באלבום, Brazil305. בשנת 2000 הופץ סרטון ברשת אשר הפך לוויראלי ובו רואים את מנכ"ל מיקרוסופט לשעבר סטיב באלמר רוקד וצועק בפראות לצלילי השיר בחגיגות ה-25 לחברה. בשנת 2006 לשיר בוצעה גרסת כיסוי בתוכנית אמריקן איידול על ידי המתמודדת פנטסיה. בשנת 2012 השיר נכלל במספר פרקים בעונה הרביעית של הסדרה מחלקת גנים ונוף. מידע על היצירה "Get on Your Feet" באתר מיוזיק בריינז סרטון השיר "Get on Your Feet" באתר יוטיוב חורחה קאסאס, קליי אוסטוולד, ג'ון דיפריה אמיליו אסטפן, חורחה קאסאס, קליי אוסטוולד
הארלד קרויצברג

הארַלד קרוֹיצברג (11 בדצמבר 1902 – 25 באפריל 1968) היה רקדן וכוריאוגרף גרמני. קרויצברג נולד ברייכנברג, כיום ליברץ בצ'כיה. למד בבית הספר לבלט של דרזדן, והיה תלמיד של מרי ויגמן ושל רודולף לאבאן. החל משנת 1927 הופיע במחזות בבימויו של מקס ריינהרדט ובשנת 1929 נסע עם ריינהרדט לניו יורק. לאחר מכן קיים קרויצברג מסע הופעות בארצות הברית, קנדה, ואירופה עם הרקדנית איבון גאורגי. בשנת 1955, הקים קרויצברג בית ספר למחול בברן. הבלטים שלו שילבו דרמה והומור, בדגש על סצנות רבות־דמיון. הוא מת בברן . הופעה נדירה של קרויצברג בטלוויזיה אירעה ב־1965, כשהופיע בתפקיד הכפול של דרוסלמאייר ושל מלך השלג, בקופרודוקציה גרמנית-אמריקאית מקוצרת מאוד של "מפצח האגוזים" של צ'ייקובסקי. ההפקה שודרה בארצות הברית בערוץ CBS, ושודרה שוב מספר פעמים בשנים הבאות, אך בסופו של דבר נזנחה לטובת גרסת מיכאיל ברישניקוב הכמעט־מלאה, משנת 1977. בשנים 1932–1936 יצר קרויצברג שותפות חריגה עם שותפתו רות פייג'. קרויצברג היה רקדן מודרני גרמני, בעוד פייג' הייתה בלרינה אמריקאית. הם הופיעו לראשונה יחד ב־25 בפברואר 1933 בשיקגו. השותפות הזו עזרה לקרויצברג לבצע את מופעי הסולו שלו במקומות אחרים, שזכו להצלחה. ההופעות של קרויצברג תוארו ככוללות תנועות חזקות, תנועות זורמות, וגם מקטעי פנטומימה. הקפיצות שלו היו מאוד אנרגטיות וחזקות, ובכל זאת תנועותיו היו רכות ומרחפות. הוא היה ידוע לא רק בתור רקדן בלט ורקדן מודרני מוכשר, אלא גם בתור בדרן. מדיה וקבצים בנושא הארלד קרויצברג בוויקישיתוף הארלד קרויצברג, באתר אנציקלופדיה בריטניקה (באנגלית) הארלד קרויצברג, במסד הנתונים הקולנועיים IMDb (באנגלית) הארלד קרויצברג, באתר AllMovie (באנגלית) "Harald Kreutzberg". Encyclopædia Britannica. Encyclopædia Britannica Online. Encyclopædia Britannica Inc., 2012. Web. 16 May. 2012 Debra Craine, Judith Mackrell (2010). The Oxford Dictionary of Dance. Oxford University Press. ISBN 978-0-19-956344-9. The Nutcracker (1964). IMDb Joellen A. Meglin (2010). "Blurring the Boundaries of Genre, Gender, and Geopolitics: Ruth Page and Harald Kreutzberg's Transatlantic Collaboration in the 1930s". Dance Research Journal. 41 (2): 52–75. doi:10.1017/S0149767700000656.
אליעזר שוסטק

אליעזר שוסטק (16 בדצמבר 1911 – 20 באוגוסט 2001) היה חבר הכנסת ושר בממשלות ישראל. ממקימי סיעות המרכז החופשי ולע"ם. היה מזוהה עם רעיון ארץ ישראל השלמה, וציונות רוויזיוניסטית. נולד בעיר ולדימירץ שבאימפריה הרוסית (כיום באוקראינה) ולמד בישיבה. בשנת 1930 הצטרף לתנועת בית"ר ובמסגרתה שימש כראש קן ברובנו. לאחר מכן עלה לארץ ישראל, למד באוניברסיטה העברית והיה חבר בפלוגת עבודה של בית"ר בהרצליה. בשנת 1936 נבחר למזכיר הסתדרות העובדים הלאומית ובהמשך היה חבר בהנהגת ברית הציונים הרוויזיוניסטים (הצה"ר). במהלך כהונת הכנסת השנייה נכנס שוסטק לכנסת, לאחר איחוד תנועת הצה"ר עם תנועת החרות. במסגרת תנועת החרות כיהן שוסטק בכנסת עד 1966, אז חבר לשמואל תמיר באופוזיציה הפנימית נגד בגין ופרש מתנועת החרות על מנת להקים את מפלגת המרכז החופשי ביחד עם תמיר. בבחירות לכנסת השביעית זכה המרכז החופשי בשני מנדטים, ושוסטק ותמיר נכנסו שוב לכנסת. לאחר מלחמת ששת הימים פרסמה המפלגה מודעת תמיכה בסיפוח יהודה ושומרון לישראל, ובה הסיסמה "שטח משוחרר לא יוחזר", אותה הגה שוסטק. לימים סיפר: "ישבנו במשרד של שמואל תמיר בשדרות רוטשילד, חיפשתי משהו שיהיה קצר, ממצה וחרוזי קצת. הנה - שטח משוחרר... לא יוחזר. חרוז." בהמשך עזב את המרכז החופשי והקים יחד עם אהוד אולמרט את המרכז העצמאי, שהצטרפה למפלגת לע"ם שבהמשך הייתה לחלק מהליכוד, לצד תנועת החרות והמפלגה הליברלית. בין השנים 1977–1984 כיהן כשר הבריאות, בממשלות ה-18 וה-19 של בגין וב-20 של שמיר, ובמסגרת תפקידו זה הטיל לראשונה איסור גורף על הפעלת שירותי רפואה פרטיים בבתי החולים הציבוריים. בכנסת ה-11 כיהן כסגן יו"ר הכנסת. שוסטק הוא חבר הכנסת בעל משך הכהונה השלישי הארוך בכל הזמנים (אחרי שמעון פרס ותופיק טובי). בשנת 1994 הוענק לו תואר יקיר העיר רמת גן. נפטר בשנת 2001, ונקבר בבית הקברות נחלת יצחק. בשכונת מרום נווה ברמת גן, עיר מגוריו, יש כיכר על שמו. מדיה וקבצים בנושא אליעזר שוסטק בוויקישיתוף אליעזר שוסטק, באתר הכנסת אליעזר שוסטק, באתר כנסת פתוחה אליעזר שוסטק (1911-2001), דף שער בספרייה הלאומית יגאל סרנה, אין מנצחים, חדשות, 6 ביוני 1986. אבי כצמן, מת אליעזר שוסטק, לשעבר שר הבריאות, באתר הארץ, 21 באוגוסט 2001
נבחרת מיאנמר בכדורגל

נבחרת מיאנמר בכדורגל היא נבחרת הכדורגל הלאומית של מיאנמר. הנבחרת הייתה ידועה כ"נבחרת בורמה בכדורגל" עד לשנת 1989 עם הפיכת בורמה למיאנמר. ההישג הגדול ביותר של קבוצה זו הוא המקום השני בגביע אסיה 1968 אך מאז לא הצליחה הנבחרת להגיע להישגים. הדירוג הנוכחי של נבחרת מיאנמר ברשימת הדירוג של פיפ"א, הוא המקום ה-167 בעולם, נכון ל-19 בספטמבר 2024; הניקוד הוא 988.98 – ירידה של נקודה אחת לעומת ניקוד קודם. דירוג השיא 97 נמדד לראשונה באפריל 1996, והדירוג הנמוך ביותר 184 נמדד לראשונה באוגוסט 2012. 1930 עד 1938 - לא נכנסה 1950 - פרשה 1954 עד 1990 - לא נכנסה 1994 - פרשה 1998 - לא נכנסה 2002 - פרשה 2006 - מועמדותה נפסלה בגלל פרישתה ב-2002 2010 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה 2006 - לא נכנסה 2008 עד 2010 - מקום רביעי 2012 - לא העפילה 2014 - סיבוב ראשון
קטגיהאזה

קטגיהאזה (בהונגרית: Kétegyháza) היא עיר בנפת גיולה שבמחוז בקש בדרום מזרח הונגריה. עד לשואה הייתה בה קהילה יהודית קטנה. כמו יישובים רבים באירופה גם מספר התושבים בקטגיהאזה נמצא בירידה. בשנת 1990 חיו בכפר 4,525 תושבים, ובשנת 2021 רק 3,230 תושבים. כ-30 אחוז מתושביה מזדהים כרומנים. עד שנת 1876 היה הכפר חלק מזראנד (Zaránd) ועד שנת 1950 היה חלק מהעיר בקש. יהודים חיו בקטגיהאזה במאה ה-19 וב-1944 נרצחו רבים מהם בשואת יהודי הונגריה. במקום קיים בית קברות יהודי מדיה וקבצים בנושא קטגיהאזה בוויקישיתוף אתר האינטרנט הרשמי של קטגיהאזה (בהונגרית) נתוני הכפר באתר הלמ"ס ההונגרי תיעוד יהודי קטגיהאזה שנרצחו בשואה מפקדי האוכלוסין של יהודי הונגריה, 1993
בהר (פירושונים)

האם התכוונתם ל... פרשת בהר – פרשת השבוע התשיעית בספר ויקרא קרחון בר – קרחון יובלי בהרי ויקטורי, אזור חוף בורכגרווינק, בארץ ויקטוריה שבאנטארקטיקה אישים אלמוג בהר – משורר, סופר ומבקר ספרות ישראלי משה בהר – סוציולוג היסטוריון ומזרחן ישראלי, פרופסור באוניברסיטת מנצ'סטר
דיוויזיית השריון ה-13 (ארצות הברית)

דיוויזיית השריון ה-13 של צבא ארצות הברית (באנגלית: 13th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית. הדיוויזיה הוקמה ב-15 באוקטובר 1942 במחנה ביל, מזרחית למריסוויל, קליפורניה. דיוויזיית השריון ה-13, הידועה בשם החתולים השחורים, נחתה בלה האבר, צרפת, ב-29 בינואר 1945. לאחר ביצוע תפקידי כיבוש, עברה הדיוויזיה להומברג ליד קאסל כדי להתכונן ללחימה תחת הארמייה השלישית, ב-5 באפריל. באלטנקירכן, היא צורפה לקורפוס המוטס ה-18 והתכוננה למבצע כיס הרוהר. ההתקפה החלה בהונף, ב-10 באפריל. לאחר חציית נהר זיג בזיגבורג, הדיוויזיה ה-13 דחפה צפונה לברגיש גלאדבאך, ואז לכיוון דיסבורג ומטמן ב-18 באפריל. במעבר דרומה לאשנאו, התכוננה הדיוויזיה לפעולות בבוואריה. הדיוויזיה החלה את מסעה ב-26 באפריל מפרסברג, חצתה את נהר Regen, ולאחר מכן את הדנובה ב- Matting והבטיחה את האזור ליד דונצלינג. ב-28 באפריל יחידות מהדיוויזיה כבשו את פלאטלינג וחצו את נהר האיזר. הדיוויזיה נתקלה בהתנגדות בינונית עד כבדה במהלך נסיעה זו דרך דרום גרמניה. הדיוויזיה נכנסה לבראונאו אם אין, אוסטריה, ב-2 במאי, ועמדת הפיקוד הוקמה בבית שבו נולד היטלר. ראש גשר מעבר לפונדק הוקם במרקטל, אך הנהר לא נחצה כשהגיעו פקודות לדיוויזיה להתמקם מחדש מצפון לנהר אין. נעשו הכנות להתקדמות נוספת עם סיום המלחמה באירופה. הדיוויזיה ה-13 נשארה בגרמניה עד 25 ביוני ועזבה את לה האבר, צרפת, בחזרה הביתה ב-14 ביולי 1945. במהלך הלחימה נהרגו 214 מלוחמי הדיוויזיה ו-912 נפצעו. הדיוויזיה עברה למחנה קוק, קליפורניה לאחר שחזרה לארצות הברית, שם התאמנה במבצעים אמפיביים בזמן הכניעה היפנית. הלוחמים היו מודעים לכך שזה סוד גלוי שהם עשויים להשתתף בפלישה ליפן. היא הושבתה ב-15 בנובמבר 1945. הדיוויזיה הופעלה מחדש בשנת 1947, על ידי שינוי השם של דיוויזיית השריון ה-19, אשר הוכרז על הקמתה, אך לא הופעלה בפועל, במהלך מלחמת העולם השנייה. דיוויזיית השריון ה-19 הופעלה בסופו של דבר מיד לאחר המלחמה, והוקצתה לאזור הארמייה השישית של המילואים המאורגנים (במיוחד קליפורניה, אורגון ואריזונה). בשנת 1947, הדיוויזיה המשוריינת ה-19 הוגדרה מחדש כדיוויזיית השריון ה-13 לבקשת קליפורניה. ב-1952, הדיוויזיה הוגדרה מחדש כדיוויזיית הרגלים ה-63 בלוס אנג'לס, קליפורניה, וכך הושבתה לבסוף הדיוויזיה המשוריינת ה-13. ג'ון ווגאן (1942–1945) ג'ון מיליקין (1945) McKenny, Janice E. (1997). "Appendix A: Divisions Reflagged". Reflagging in the Army. United States Army Center of Military History. נבדק ב-14 ביולי 2008. {{cite book}}: (עזרה)
תסמונת קורנליה דה לאנגה

תסמונת קורנליה דה לאנגה (מכונה גם תסמונת בוכמן דה לאנגה, בקיצור CdLS) היא הפרעה גנטית מולדת הקשורה ככל הנראה לפגם בכרומוזום 5 בגן NIPBL. סימניה הבולטים ביותר של התסמונת הם מוגבלות שכלית התפתחותית ובעיות קוגניטיביות נוספות, תווי פנים ייחודיים ובעיות אסתטיות נוספות, מתח שרירי-שלד גבוה מדי ומום בלב. תסמונת מולדת זו תוארה לראשונה על ידי ד"ר וינפריד רוברט קלמנס בראכמן (Winfried Robert Clemens Brachmann) בשנת 1916, ולאחר מכן על ידי ד"ר קורנליה דה לאנגה(אנ') בשנת 1933, שעל שמה קרויה התסמונת. מאפיינים הקשורים בתפקוד התינוק: משקל לידה נמוך לעיתים התינוקות פגים הם בעלי היפרטוניה, כלומר, מתח רב בשרירי הגוף בשל תכונה זו הם מתקשים לאכול. לאחר הלידה הם עשויים להשמיע בכי עמום וחלש. מאפיינים אסתטיים: כמעט במאה אחוז מהלוקים בתסמונת: גבות עבות ומאוחדות. ריסים שופעים ומסולסלים. שיער ראש רב. שפתיים דקות ו"עצובות" (זוויות הפה פונות כלפי מטה). סנטר קטן ופרוגנתיזם, כלומר בליטה של הלסת העליונה לפנים. אף סולד. מאפיינים אסתטיים אפשריים נוספים: זעירות הראש (מיקרוצפליה). אזניים במיקום נמוך. שערנות (שיעור יתר). הפרעות נוספות העשויות להופיע מיד עם הלידה או במהלך הילדות: הפרעות כתוצאה מפגמים בשרירים ובעצמות: צוואר קצר. כפות ידיים קטנות או מעוותות עד חסר מולד של אצבעות או אף חלקים שלמים בגפה. מומי לב. חך שסוע הגורם להפרעה בדיבור. עוויתות. הפרעות בחישה: לקות ראייה. לקות שמיעה הפרעות קוגניטיביות: מוגבלות שכלית התפתחותית קל עד קשה מאוד. לקות קשב, ריכוז והיפראקטיביות. הפרעות בדיבור כתוצאה מבעיות קוגניטיביות. תוקפנות. הפרעות שינה. התנהגות כפייתית. גרימת נזק עצמי. פתופיזיולוגיה: הגן NIPBL הנמצא בכרומוזום 5 אחראי ליצירת החלבון דלנגין. חלבון זה מבקר פעילות של גנים אחרים המשתתפים בהתפתחות הגפיים, הפנים ואיברים נוספים. מוטציה בגן זה גורמת לפיכך לסימנים הקליניים שתוארו לעיל. צורת ההורשה של הגן הפגום היא כנראה אוטוזומלית דומיננטית. אבחון: האבחנה של תסמונת קורנליה דה לאנגה מבוססת בעיקר על ממצאים קליניים של גנטיקאי קליני; ובמקרים מסוימים עשויים להיות מאושרים באמצעות בדיקות מעבדה. במקרים מסוימים ניתן להבחין בחלק מהסימנים בעובר בבדיקת אולטרה סאונד. אבחנות מבדלות: אוטיזם קלאסי הוא האבחנה המבדלת העיקרית בתסמונת זו. תסמונת דאון עשויה להיכלל ברשימת אבחנות מבדלות ראשונית אך קל לזהותה במבחן גנטי. המחלה נובעת מלקות בגן ואין לה טיפול מרפא. הטיפול נועד להקל על הסימנים הקליניים: פיזיותרפיה להרפיית השרירים. חינוך מיוחד בשל המוגבלות השכלית ההתפתחותית, ההתפתחותי וקשיי הדיבור. טיפול פרטני במומי לב אם ישנם כאלה. תוחלת החיים של ילדים אלה היא נורמלית בתנאי שלא נולדו עם מום לב קשה או מום קשה אחר באיברים החיוניים. אך רבים נולדים עם מומים קשים על רקע התסמונת. תסמונת זו בעלת מופע אקראי על פי רוב, אך לעיתים ייתכנו כמה מקרים במשפחה אחת. התסמונת מופיעה במידה שווה בזכרים ובנקבות. השכיחות המתוארת של התסמונת היא מקרה אחד ל-10,000-30,000 מקרים. עם זאת, רופאים רבים אינם מודעים לקיום התסמונת ולכן לא מאבחנים אותה, ככל הנראה היא נפוצה יותר משחושבים. מדיה וקבצים בנושא תסמונת קורנליה דה לאנגה בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי. Diagnosis and management of Cornelia de Lange syndrome: first international consensus statement מאתר Nature
Burning Bridges (שיר של פינק פלויד)

"Burning Bridges" הוא שיר של פינק פלויד מאלבומם Obscured by Clouds שיצא בשנת 1972. לשיר לחן זהה לרצועה "Mudmen" שבאותו אלבום. השיר מורכב ממנגינת אורגן שכתב ריצ'רד רייט, כאשר דייוויד גילמור ורייט שרים את המילים שנכתבו על ידי רוג'ר ווטרס כדואט. השיר בוצע בהופעה חיה על ידי מייסון בשנת 2022, עם להקתו Nick Mason's Saucerful of Secrets. (אנ') דייוויד גילמור - גיטרה חשמלית, גיטרת סלייד, שירה מובילה ריצ'רד רייט - אורגן האמונד, שירה מובילה רוג'ר ווטרס - גיטרה בס ניק מייסון - תופים, כלי הקשה מידע על היצירה "Burning Bridges" באתר מיוזיק בריינז Concert Review: Nick Mason’s Saucerful Of Secrets - Ulster Hall, Belfast - April 14th, 2022, The Prog Report, ‏2022-04-19 (באנגלית אמריקאית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מקלינטוק!

מקלינטוק! (באנגלית: !McLintock) הוא מערבון קומי אמריקאי בצבעי טכניקולור משנת 1963 בבימויו של אנדרו ו. מקללאגלן, עם ג'ון וויין ומורין אוהרה בתפקידים הראשיים. הסרט הופק על ידי חברת ההפקה העצמאית של ג'ון וויין "Batjac Productions". בשנת 1991 הוא הפך לנחלת הכלל מפני שזכויותיו לא חודשו. העלילה היא סביב האיש העשיר מקלינטוק ויחסיו המעורערים עם אשתו שנגמרים בכניעתה לרצונו. ג'ורג' וושינגטון מקלינטוק המכונה בקיצור ג'.וו. (G.W) הוא בעל חוות בקר ענקית, מפעל עצים ומכרה באחת הטריטוריות של ארצות הברית. עוזרו הנאמן הוא דראגו (צ'יל ווילס). אשתו קתרין (מורין אוהרה) עזבה אותו לפני שנתיים כי חשדה שהוא בוגד בה. בתם היחידה רבקה "בקי" (סטפני פאוורס) סיימה את לימודיה ועומדת לחזור אליו למורת רוחה של קתרין שרוצה שבקי תעבור לבירת הטריטוריה המכובדת יותר. את מקלינטוק משרתים בביתו דראגו (צ'יל ווילס) ואם הבית האלמנה לואיז דרוול (איבון דה קרלו) שבנה דוולין (פטריק וויין - בנו של ג'ון וויין) עובד אצל מקלינטוק. שני צעירים מחזרים אחרי בקי - דוולין וורן ומט דגלס הצעיר (ג'רי ון דייק) שאביו הוא מהמתנגדים לשלטונו של מקלינטוק במקום. מקלינטוק שואף ליחסי שלום עם המתנחלים החדשים באזור שקבלו קרקעות מהמדינה ועם האינדיאנים משבט קומנצ'י. הוא מציל את ראש השבט פומה (מייקל פט) מתלייה במשפט לינץ' לאחר שנאשם בחטיפת נערה שמגיעה למקום לאחר שברחה עם אהובה. לאחר מכן מתחוללת במקום קטטה המונית וכולם נופלים בלבוש מלא בבוץ... המושל (רוברט לוברי) בא לשפוט את ראשי השבט שחרגו מגבולות השמורה שלהם ומקלינטוק מספק לאינדיאנים בחשאי רובים וחומר נפץ. הם מפוצצים את קירות בית המעצר, משחררים את המנהיגים וחולפים על פני אנשי המקום שחוגגים את הרביעי ביולי בתחרות רודאו. מקינטוק שואל את אשתו מדוע עזבה אותו והיא אומרת שראתה כתמי אודם על לחיו. היא בורחת ממנו והוא רודף אחריה כששמלתה נקרעת וכל התושבים משועשעים מכך. לבסוף הוא תופס אותה, משכיב אותה על ברכיו וחובט בישבנה ולבסוף הוא מסכים לגירושין אך לאחר שקתרין מתקררת היא חוזרת אליו ומבטיחה להתנהג כראוי. מדיה וקבצים בנושא מקלינטוק! בוויקישיתוף "מקלינטוק!", במסד הנתונים הקולנועיים IMDb (באנגלית) "מקלינטוק!", באתר נטפליקס "מקלינטוק!", באתר AllMovie (באנגלית) "מקלינטוק!", באתר Rotten Tomatoes (באנגלית) "מקלינטוק!", באתר Box Office Mojo (באנגלית) "מקלינטוק!", באתר אידיבי "מקלינטוק!", במסד הנתונים הקולנועיים KinoPoisk (ברוסית) מקלינטוק!, באתר יוטיוב מקלינטוק!, באתר TCM הסצנה הסופית של מקלינטוק, באתר יוטיוב